Mening: Presisieboerdery is die antwoord vir die toekoms | Landbou
Mening: Presisieboerdery is die antwoord vir die toekoms
Bewerkings word gedoen om koring in die Oos-Vrystaat te kan plant. Foto: Alani Janeke
Ons boer in 'n tydperk waar elk van die hulpbronne wat ons benodig om suksesvol te boer, optimaal benut moet word. Alles in ons vermoë moet gedoen word om enige vermorsing te beperk, of dit besproeiingswater, kunsmis, kalk, gips, onkruiddoders, saad of diesel is.
Winsmarges raak ál kleiner en winsgewendheid moet verbeter. Behalwe vir reën is die medium waarin ons boer, moontlik een van die belangrikste hulpbronne op 'n plaas. Daarom is dit voor die hand liggend om na dié hulpbron om te sien tot die beste van elkeen se vermoë.
Iemand het onlangs vir my gesê: Die wet van gemiddeldes gaan waarskynlik die meeste van ons boere se ondergang beteken. Dit bring my weer by die grond en daardie winsgewendheid waarna gestreef word.